Θεόφιλος Καρασαββίδης

Ο  Θεόφιλος Καρασαββίδης  (γεν. 1971) είναι παλαίμαχος Έλληνας διεθνής μεσο-επιθετικός ποδοσφαιριστής, ο οποίος αγωνίστηκε κατά τις δεκαετίες του ’90 και 2000 στον Απόλλωνα Αθηνών, στον Ολυμπιακό, στον Πανιώνιο και στη συνέχεια  στην Ιταλία σε ομάδες μικρών κατηγοριών. Είναι μικρότερος αδερφός του επίσης διεθνή ποδοσφαιριστή Άρη Καρασαββίδη.

Βιογραφικά στοιχεία

Ο Θεόφιλος Καρασαββίδης γεννήθηκε στις 27 Απριλίου 1971 στη Σκύδρα. Ξεκίνησε το ποδόσφαιρο στην τοπική ομάδα Αετός Σκύδρας στη Δ΄ Εθνική. Το 1989 πήγε στον Απόλλωνα Αθηνών, όπου αγωνίστηκε ως το 1995. Έκανε ντεμπούτο στην στην Α΄ Εθνική στις 8/10/1989. Τότε ξεχώρισε το ταλέντο του και κλήθηκε στην εθνική ελπίδων και στη συνέχεια στην εθνική ανδρών.

Στη συνέχεια παίρνει μεταγραφή για τον Ολυμπιακό, στον οποίο έμεινε μόνο δύο σεζόν (1995-1997), χωρίς να μπορέσει να καθιερωθεί. Πάντως, με την ομάδα του Πειραιά κατέκτησε το πρωτάθλημα 1997.

Στη συνέχεια πηγαίνει στο νεοφώτιστο Πανιώνιο, με τον οποίο κατακτά το Κύπελλο Ελλάδος 1998 ενώ την επόμενη σεζόν φτάνει στα προημιτελικά στο Κύπελλο Κυπελλούχων Ευρώπης.

Ακολούθως, αποφάσισε να συνεχίσει την καριέρα του στην Ιταλία. Αγωνίστηκε εκεί ως το 2006 σε οκτώ διαφορετικές ομάδες μικρών κατηγοριών.

Στην Εθνική

Ο Θεόφιλος Καρασαββίδης ήταν μέλος των εθνικών ομάδων παίδων το 1987, νέων το 1989 και της εθνικής ελπίδων της Ελλάδας ως το 1991. Το 1992 κλήθηκε στην εθνική ανδρών, στην οποία αγωνίστηκε πέντε φορές ως το 1995, όλες ως αλλαγή. Ντεμπούτο με την Εθνική έκανε στις 29 Ιανουαρίου 1992 σε φιλικό αγώνα με την Αλβανία εκτός έδρας (σκορ: 0-1), όταν μπήκε ως αλλαγή στο β΄ ημίχρονο. Στον αγώνα αυτό μετείχε και ο αδερφός του Άρης Καρασαββίδης, η μοναδική περίπτωση που συνέπεσε να αγωνιστούν ταυτόχρονα στην εθνική ομάδα.

Οι υπόλοιποι 4 αγώνες που μετείχε ήταν: με τη Σκοτία εντός έδρας στις 18/12/1994 για τα προκριματικά του ευρωπαϊκού πρωταθλήματος (σκορ: 1-0) που μπήκε ως αλλαγή στο 89΄, με τη Ρουμανία φιλικός στην Καλαμάτα στις 8/2/1995 (σκορ: 1-0) που μπήκε στο 50΄, με την Ελβετία φιλικός στο ΟΑΚΑ στις 8/3/1995 (σκορ: 1-1) που μπήκε στο 72΄ και ο τελευταίος με τη Λιθουανία φιλικός στο Βίλνιους στις 17/5/1995 (σκορ:1-2) που μπήκε στο β΄ ημίχρονο.

Με την εθνική ενόπλων κατέκτησε το Παγκόσμιο Κύπελλο Ποδοσφαίρου Ενόπλων 1997.

Καριέρα

 Χρονιές Σύλλογος Συμμετοχές  Γκολ1987-88  Αετός Σκύδρας2731988-89  Αετός ΣκύδραςΕρασιτεχνικό1989 ως 1995  Απόλλων Αθηνών187201995 ως 1997  Ολυμπιακός2721997 ως 1999  Πανιώνιος47141999-2000  Σάσαρι Τόρες35192000-01 (α΄)  Κόμο Κάλτσιο402000-01 (β΄)  Κατάνια Κάλτσιο 802001-02  Βίρτους Λαντσιάνο3272002-03 (α΄)  Φροζινόνε Κάλτσιο 205Ιαν. 2003 ως 2004  Προ Πάτρια2702004-05  Μόντσα Μπριάντσα 2012005-06  Καρατέζε 2910 Χρονιές Εθνικές ομάδες Συμμετοχές  Γκολ1987 (παίδων)  1989 (νέων)   ως 1991 (ελπίδων)   1997 (ενόπλων)  1992 ως 1995 (ανδρών)50

Τίτλοι-Διακρίσεις

 Παγκόσμιο Κύπελλο Ποδοσφαίρου Ενόπλων 1997
 Πρωτάθλημα Ελλάδος (1): 1997.
 Κύπελλο Ελλάδος (1): 1998.

Παραπομπές

Πηγές
 «Όλα για το ποδόσφαιρο ’91», περιοδικό Εικόνες.

 Εξωτερικοί σύνδεσμοι 

 http://www.national-football-teams.com/v2/player.php?id=16242
 https://web.archive.org/web/20101008150329/http://hevshe.pblogs.gr/1986-95.html

Κατηγορία:Έλληνες ποδοσφαιριστές
Κατηγορία:Ποδοσφαιριστές Α.Σ. Αετού Σκύδρας
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Μέσοι ποδοσφαιριστές